פלא/ ר"ג' פלאסיו | חמ"ד של עברית
"אוקיי אז אני מודה: ביום הלימודים הראשון הייתי בלחץ אטומי. לא היו לי פרפרים בבטן- היו לי שם יונים. נראה לי שגם אמא ואבא שלי היו קצת במתח,אבל כלפי חוץ הם שמחו והתרגשו, ולפני שיצאנו הם צילמו אותי ואת אחותי ויה, כי בכל זאת זה היה גם היום הראשון של ויה בבית ספר חדש." קטע זה מצא חן בעיניים משום שהוא מתאר את הרגשות של הילד כאשר הוא מתחיל ללמוד פעם ראשונה בחייו ממש כמונו כשאנחנו עלינו לכתה א."
בחרתי להמליץ על הספר פלא. כתבה את הספר ר"ג' פלאסיו. שם ההוצאה הוא "זמורה ביתן מוציאים לאור". מספר העמודים בספר הוא 312 עמודים. הספר אינו מנוקד, ויש בספר איורים. הוא אינו חלק מסדרה.זהו ספר הרפתקאות וגם ספר מצחיק.הספר מתאים לגילאי10 ומעלה.
בחרתי להמליץ על ספר זה משום שזה סיפור מרגש ומצחיק שמשקף את החיים האמיתיים. זה סיפור על ילד עם עיוות קשה בפנים אשר מסתגל לבית ספר חדש ועובר חוויות קשות וגם חוויות משמחות, ובמהלך הקריאה מתחברים לחוויות אלו.נוסף על כך, תוך כדי כדי קריאה מבינים יותר טוב כל מני אמירות כגון: "מעשיך הם האנדרטות שלך" או "מילים טובות לא עולות הרבה הן משיגות הרבה." ואז מבינים עד כמה זה נכון.
התרשמתי מאוד מהצורה שבה הסופרת כתבה את הסיפור. כל פעם היה אפשר להרגיש כמו כל דמות בסיפור, וזה היה מאוד מרשים בעיני. כאשר קראתי את הספר עלו בראשי מחשבות רבות. בהתחלה נראה לי שזה רק ספר דימיוני אבל טעיתי, ישנם המון מקומות בעולם אשר בהם משפילים ילדים ששונים במראה, זה עצוב מאוד. אבל ילד שמושפל מסיבה זו יכול לקרוא ספר זה וליזכור את אחת מהאימרות של מר בראון (המורה לאנגלית של הילד) היא: "מה שיפה טוב הוא, ומי שטוב הוא במהרה יהיה יפה."
מהדמויות הרבות בספר בימיוחד אהבתי את הגיבור שהוא אוגוסט הילד עם העיוות בפנים. אוגוסט לא תיאר את עצמו במראה אך כתב שיש לו בעיה בפנים ושלא רוצה לתאר את עצמו. אוגסט היה ילד נחמד, חברותי, יצירתי, חכם, וכשרוני. אהבתי את הדמות הזו במיוחד משום שממנה אפשר ללמוד המון: הוא ילד לא רגיל אשר קשה לו להסתדר בקרבת אנשים אחרים אבל בסוף מצליח. ואני חושבת שזו התנהגות בוגרת.
תוך כדי קריאה ניתן לצחוק, להתאכזב, אפשר לחוש במתח תוך כדי קריאה, ולשמוח אבל הכי חשוב לחשוב ולהפנים על החיים ועל האנשים שסביבנו. לכן אני מאוד ממליצה לקרוא ספר זה.
לפי מחוזות	דרום (13) חיפה (5) חמ"ד בתפוצות (0) ירושלים (29) מנח"י (20) מרכז (11) צפון (28) תל אביב (38)
לפי כיתות	כיתה א' (1) כיתה ב' (13) כיתה ג' (11) כיתה ד' (15) כיתה ה' (59) כיתה ו' (13)
האסופית – אן מהחוה הירוקה/ לוסי מוד מונטגומרי
חסמבה- חבורת סוד מוחלט בהחלט